armvectores/hy_wikipedia_2023 huggingface dataset:
Հոպլոֆոբիա

Հոպլոֆոբիա (հին հունարեն՝ ὅπλον նշանակում է զենքեր և հին հունարեն՝ φόβος՝ վախ), վախ և հակակրանք զենքի և զինված քաղաքացիների նկատմամբ։
Այս քաղաքական նորաբանությունը ստեղծվել է թոշակի անցած ամերիկացի զինվորական Ջեֆ Կուպերի կողմից որպես նվաստացուցիչ տերմին՝ «զենքի նկատմամբ իռացիոնալ զզվանքը» նկարագրելու համար։
Որոշ բժշկական բառարաններում հոպլոֆոբիան կոչվում է ֆոբիա և վախ զենքից, հիմնականում՝ հրազենից։


== Տերմինի ծագում ==
Գրող, ծովային ծառայության պաշտոնաթող գնդապետ և զենքի հայտնի փորձագետ Ջեֆ Կուպերը պնդում է, որ 1962 թվականին հորինել է տերմինը՝ նկարագրելու այն, ինչն ինքը սահմանել է որպես «հոգեկան խանգարում, որը բաղկացած է տեխնիկական սարքերից, մասնավորապես՝ հրազենից իռացիոնալ վախից»։Ես հորինեցի «հոպլոֆոբիա» տերմինը 1962 թվականին՝ ի պատասխան բառի ընկալվող անհրաժեշտության՝ նկարագրելու մտավոր խանգարումը, որը բաղկացած է գործիքների, մասնավորապես՝ զենքի նկատմամբ անհիմն վախից։ Հոպլոֆոբիայի ամենատարածված դրսևորումն այն գաղափարն է, որ գործիքներն ունեն իրենց կամքը, բացի իրենց օգտագործողի կամքից։ […]Այսպիսով, հոպլոֆոբիան օգտակար բառ է, բայց ինչպես բոլոր բառերը, այն պետք է ճիշտ օգտագործվի։Տերմինի հիմքում ընկած է հունարեն երկու բառ՝ հին հունարեն՝ ὅπλον՝ զենք և հին հունարեն՝ φόβος՝ վախ։ Չլինելով հոգեբույժ՝ Կուպերը օգտագործել է տերմինը որպես այլընտրանք անգլիական այլ ժարգոնիզմների, որոնք օգտագործվել են ամերիկյան հրացանագործական համայնքում. «Մենք նրանց համարում ենք «զենք խլող» (gun grabbers) և «հակահրազենային ֆանատիկոսներ» (anti-gun nuts), բայց այս տերմինները չեն բացատրում այս պահվածքը»։ Կուպերն այս պահվածքը վերագրել է հրազենի և այլ զենքերի հանդեպ իռացիոնալ վախին։ Կուպերի կարծիքն այն է, որ «հոպլոֆոբիայի ամենատարածված դրսևորումն այն գաղափարն է, որ գործիքները, մասնավորապես զենքերը, ունեն իրենց սեփական կամքը՝ անկախ իրենց օգտագործողներից»։ Pittsburgh Tribune-Review-ի հոդվածում սյունակագիր Դիմիտրի Վասիլարոսը պնդում է, որ այս տերմինը նախատեսված էր Կուպերի կողմից որպես ծաղր՝ ծաղրելու համար նրանց, ովքեր ազատ կամքով են օժտում զենքերին։


== Բժշկական կարգավիճակ ==
Հոպլոֆոբիան այն ֆոբիաներից չէ, որոնք թվարկված են Հոգեկան խանգարումների ախտորոշման և վիճակագրական ձեռնարկում, որը հրապարակվել է Ամերիկյան հոգեբուժական ասոցիացիայի կողմից։ Այնուամենայնիվ, տերմինն ընդգրկված է Ֆոբիաների, վախերի և անհանգստության հանրագիտարանում (երրորդ հրատարակություն), ինչպես նաև Օքսֆորդի հոգեբանության բառարանում։
Կուպերի շարադրած տերմինի իմաստն ու օգտագործումը դուրս է գալիս հոգեկան խանգարումների ախտորոշման և վիճակագրական ձեռնարկում օգտագործված ֆոբիայի սահմանումից։ Օրինակ, ֆոբիաների ախտորոշիչ չափանիշներից մեկն այն է, որ մարդը գիտակցում և ընդունում է, որ իր վախը իռացիոնալ է և հաճախ առաջացնում է որոշակի ֆունկցիոնալ խանգարումներ։ Հրազենի և զենքի այլ տեսակների նկատմամբ իրական ֆոբիաներ այս բառի բժշկական սահմանման մեջ կան, բայց այնքան էլ հաճախ չեն հանդիպում։


== Ծանոթագրություններ ==
Իլովկա

Անվան այլ կիրառումների համար տե՛ս՝ Իլովկա (այլ կիրառումներ)Իլովկա (ռուս.՝ Иловка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Վելիկայա գետի ձախ ափից 132 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վելիկայա, գետը ենթաավազան չունի, գետի գետային ավազանը Նարվա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 01030000112102000028496
Կոդը ըստ հիդրոլոգիական հետազոտության (ՌԴ) — 102002849
Ավազանի կոդը — 01.03.00.001
Ծավալի համարը ըստ ՌԴ-ի — 2
Թողարկումը ըստ ՌԴ-ի — 0


== Ծանոթագրություններ ==
Ֆանժո

Ֆանժո (ֆր.՝ Fanjeaux), համայնք Ֆրանսիայի Օկսիտանիա մարզի Օդ գավառում:
Բնակչությունը 2008 թվականի դրությամբ կազմում է 776 մարդ, բնակչության խտությունը` 30.44 մարդ/կմ²: Բնակավայրը զբաղեցնում է 25.49 կմ² տարածք:


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 160 կմ արևմուտք, Կարկասոն քաղաքից` 26 կմ արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 466 աշխատունակ (15-64 տարեկան)  բնակիչ, որոնցից ակտիվ էին 340-ը, իսկ ոչ ակտիվները` 126: Ակտիվության ցուցանիշը կազմում է 73,0 %: 340 աշխատունակ մարդկանցից աշխատել է 299 անձ (127 տղամարդ և 172 կին): Գործազուրկ են եղել 41 անձ (22 տղամարդ և 19 կին): 126 անաշխատունակներից 52-ը եղել են աշակերտներ կամ ուսանողներ, 40-ը` թոշակառուներ, իսկ 34-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ջամմու և Քաշմիր

Ջամմու և Քաշմիր (հինդի՝ जम्मू और कश्मीर - jammū aur kaśmīr, անգլ.՝ Jammu and Kashmir), Հնդկաստանի union territory մեկը։ Նախկինում եղել է իշխանապետություն Բրիտանական Հնդկաստանում։ Այժմ Ջամմու և Քաշմիրի տարածքը վեճի առարկա է Հնդկաստանի և Պակիստանի միջև, և երկուսն էլ տարածքային պահանջներ են ներկայացնում նահանգի նկատմամբ։
Սահմանակից է (հյուսիս-արևմուտքում) Աֆղանստանին, Չինաստանի Սինցզյան-Ույղուրյան և Տիբեթի ինքնավար շրջաններին (հյուսիսում և հյուսիս-արևելքում), Հնդկաստանի Հիմաչալ Պրադեշ և Փենջաբ նահանգներին (հարավում) և Պակիստանի Հյուսիս-արևմտյան սահմանամերձ շրջան և Փենջաբ նահանգներին (արևմուտքում)։


== Աշխարհագրություն ==
Նահանգի տարածքն է 222 798 քառ. կմ, որը բաժանված է երկու մասի՝ այսպես կոչված «հսկողության գծով»։ Այս ժամանակավոր սահմանի վերաբերյալ Հնդկաստանը և Պակիստանը համաձայնության են եկել 1972-ին, հնդկական վարչության տակ թողնելով նահանգի ընդհանուր տարածքի 138 992 քառ. կմ, իսկ պակիստանյան՝ 53 665 քառ. կմ։


== Բնակչություն ==
Ընդհանուր բնակչությունը՝ 10 070 000։ Հնդկական մասն ունի երկու պաշտոնական մայրաքաղաք՝ Ջամմու (ձմռանը) և Սրինագար (ամռանը), իսկ պակիստանյան մասի մայրաքաղաքը Մուզաֆարաբադն է։
Պաշտոնական լեզուներից մեկը հնդեվրոպական լեզուների ընտանիքին պատկանող քաշմիրին (քոշուր) է։ Գրում են արաբերեն և դևանագարի այբուբենով։


== Ծանոթագրություններ ==


== Տեսնել նաև ==
Հնդկաստանի վարչական բաժանում


== Արտաքին հղումներ ==
Greater Kashmir - Քաշմիրում լույս տեսնող անգլերեն օրաթերթ (անգլ.)
Ջամմու և Քաշմիրի կառավարության պաշտոնական կայքը Archived 2017-09-15 at the Wayback Machine. (անգլ.)
Կայք Ջամմու և Քաշմիրի մասին Archived 2009-01-29 at the Wayback Machine. (անգլ.)
Ջամմու և Քաշմիրի քարտեզներ (անգլ.)
Ջամմու և Քաշմիրի Տուրիզմի բաժնի կայքը Archived 2010-02-17 at the Wayback Machine. (անգլ.)
Գառնո լեռ (լեռներ)

Անվան այլ կիրառումների համար տե՛ս՝ Գառնո լեռ (այլ կիրառումներ)Գառնո լեռ, լեռներ Գեղամա լեռնաշղթաում, Ազատ գետի վերին հոսանքի շրջանում։ Ոմանք նույնացնում են ամբողջ Գեղամա լեռների հետ։


== Ծանոթագրություններ ==
Ալնաբադ

Ալնաբադ, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։ Գտնվում է գավառի արևմտյան կողմում՝ Բայրամլի գյուղից 12-13 կմ հյուսիս-արևմուտք՝ Ձեգամ գետի վերին հոսանքի մոտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
(2907) Նեկրասով

(2907) Նեկրասով (անգլ.՝ Nekrasov), աստերոիդ աստերոիդների հիմնական գոտում։ Հայտնաբերվել է 1975 թվականի հոկտեմբերի 3-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,018067 ա. մ., առավելագույնը մոտենում է 2,7358 ա. մ. հեռավորության վրա և հեռանում 3,3003 ա. մ.։ Արեգակի շուրջ մեկ ամբողջական պտույտ է կատարում 1915,1 երկրային օրվա ընթացքում, իր ուղեծրով շարժվելով միջինում 0,18798 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2907) Նեկրասով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
ԲՌԴՄ-2

ԲՌԴՄ-2 (ռուս.՝ БРДМ-2) Խորհրդային արտադրության զրահափոխադրիչ։


== Ընդհանուր բնութագիր ==
ԲՌԴՄ-2 զրահափոխադրիչը ԲՌԴՄ-1 զրահափոխադրիչի արդիականացված տեսակն է։ ԲՌԴՄ-2 զրահափոխադրիչի զրտադրությունը սկսվել է 1962 թվականին։ Այն սկսվել է շահագործվել խորհրդային բանակում 1962 թվականից։ ԲՌԴՄ-2 զրահափոխադրիչը սերիական արտադրության է դրվել 1963 թվականին։ Ներկայումս այս երկկենցաղ զրահամեքենան շահագործվում է ավելի քան 50 երկրներում։ Հայաստանում շահագործվում է 120 հատ ԲՌԴՄ-2 զրահափոխադրիչներ (Հիմնականում ոստիկանություն կողմից)։


== Մարտավարատեխնիկական տվյալներ ==
ԲՌԴՄ-2 զրահափոխադրիչի երկարությունը կազմում է 5.75 մ, լայնությունը 2.35 մ, իսկ բարձրությունը 2.31 մ։ ԲՌԴՄ-2 զրահափոխադրիչի քաշը կազմում է 7 տ։ ԲՌԴՄ-2 զրահափոխադրիչը զինված 14.5 և 7.62 մմ-անոց գնդացիրներով. ԲՌԴՄ-2 զրահափոխադրիչը զրահապատված է՝ այն պաշտպանում է փոքր զենքերից և հրետանային արկերից։ ԲՌԴՄ-2 զրահափոխադրիչը սնուցվում է 140 ձիաուժ հզորությամբ ԳԱԶ-41 բենզինային շարժիչով, զարգացնելով 90 կմ/ժ արագություն ճանապարհներին և 10կմ/ժ արագություն ջրային ավազաններում։


== Տես նաև ==
ԲՏՌ-80
ԲՏՌ-70
ԲՏՌ-60


== Աղբյուրներ ==
BRDM-2 Amphibious scout car(անգլ.)
Ամուսնական մատանիների հուշարձան

Ամուսնական մատանիների հուշարձան, քանդակ տեղադրված Ախթալայի բերդի տարածքում Ախթալայի վանքի հարևանությամբ։ Բացվել է 2010 թվականի սեպտեմբերի 19-ին։ Քանդակագործներն են Համլետ Մատինյանն ու Արմեն Վարդանյանը։


== Քանդակը ==
Ախթալայի հուշարձանի մատանիները հենված են իրար և զարդարված նռան տերևներով, իսկ մատանիները միավորում է կյանքի պտուղը՝ նուռը։
Ամուսնական մատանիների տակ՝ քարի վրա, պատկերված են երկու կարիճ և մեկ օձ։ Այն Քրիստոսի նոր խոսքի խորհուրդն է՝ տալիս եմ ձեզ իշխանություն՝ կոխելու օձերի և կարիճների գլուխը, ջախջախելու չարի գլուխը։


== Ավանդություն ==
Ավանդություն կա, որ Ախթալա է գալիս հայոց Արտաշես Ա արքան։ Պղնձագործության հնագույն քաղաքում, քուրայի մոտ մի ծեր վարպետ պղնձից մատանի է պատրաստում և նվիրում արքային, իսկ արքան իր ոսկյա մատանին է նվիրում վարպետին։
Կարճ ժամանակում ավանդույթ է դարձել ամուսնական մատանիների հուշարձանի միջով անցնելը։


== Ծանոթագրություններ ==
Էլբերտ շրջան (Ջորջիա)

Անվան այլ կիրառումների համար տե՛ս՝ Էլբերտ շրջան (այլ կիրառումներ)Էլբերտ շրջան (անգլ.՝ Elbert County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 956 կմ² է, բնակչությունը՝ 20.511 մարդ (2010 թ. տվյալներով)։ Շրջկենտրոնն է Էլբերտոն բնակավայրը։ Կազմավորվել է 1790 թ.։
Գևորգ Քրիստինյան

Անվան այլ կիրառումների համար տե՛ս՝ Ժորա Գասպարյան (այլ կիրառումներ)Գևորգ Քրիստինյան (Ժորա Հովսեփի Գասպարյան, հոկտեմբերի 2, 1934(1934-10-02), Թափադոլակ, Հայաստան - դեկտեմբերի 24, 2020(2020-12-24)), հայ բանաստեղծ, արձակագիր, գրականագետ, թարգմանիչ։


== Կենսագրություն ==
Ծնվել է 1934 թվականին, Արևիկ գյուղում (այժմ՝ Շիրակի մարզում)։ Ավարտել է Լենինականի մանկավարժական ուսումնարանը, ապա՝ Երևանի մանկավարժական ինստիտուտը։ Աշխատել է Հայաստանի միջնակարգ դպրոցներում, պաշտոնավարել համալսարանում՝ որպես դասախոս։ Եղել է Հայպետհրատի խմբագիր և «Հայֆիլմում»՝ գլխավոր խմբագիր։ Ստեղծել է քառասուն վավերագրական շարժապատկերների գրական նյութ։ 1990 թվականին տեղափոխվել է ԱՄՆ։ Եղել է Կալիֆոռնիայի հայ գրողների միության փոխնախագահը։
Հրատարակել է բանաստեղծությունների, պատմվածքների, գրականագիտական հոդվածների երկու տասնյակից ավելի ժողովածու։
Պոեզիայի հատընտիրը լույս է տեսել անգլերեն թարգմանությամբ։
2015 թվականից Գլենդելում լույս տեսնող Կալիֆոռնիայի հայ գրողների միության «Տիր» պարբերականի գլխավոր խմբագիրն է։


== Մատենագիտություն ==
Բանաստեղծություններ, Ե., «Հայաստան», 1975, 84 էջ։
Շագանակենի (բանաստեղծություններ, պոեմներ), Ե., «Սովետական գրող», 1979, 124։
Լուսաբացներ կեսօրին (բանաստեղծություններ), Ե., «Սովետական գրող», 1985, 112 էջ։
Նամակ Լոս-Անջելեսից (բանաստեղծություններ, պոեմներ), Ե., «Նաիրի», 1995, 123 էջ։
Արևատաղեր (բանաստեղծություններ, պոեմներ), Ե., «Նաիրի», 1999, 270 էջ։
Սիրո քարավան (բանաստեղծություններ), Ե., «Նաիրի», 1999, 136 էջ։
Անսա իմ ձայնին (բանաստեղծություններ), Ե., «Նաիրի», 2000, 278 էջ։
Գրականությունը հայրենիք է (գրական դեմքեր, գրաքննադատություն, մշակույթ, էսսե), հատոր 1, Ե., «Նաիրի»։
Գրականությունը հայրենիք է (գրական դեմքեր, գրաքննադատություն, մշակույթ, էսսե), հատոր 2, Ե., «Նաիրի»։


== Թարգմանություններ (ռուսերենից) ==
Ակոբիր Շարիֆի, Այսօրվա գործդ մի թողնիր վաղվան (պատմվածքներ), Ե., «Սովետական գրող», 1983, 30 էջ։
Աֆրիկական գրողների վիպակներ ու պատմվածքներ, Ե., «Սովետական գրող», 1986, էջ 218 էջ։


== Գրականություն ==
Խաչիկ Բադիկյան, Գևորգ Քրիստինյանը և նրա ստեղծագործական աշխարհը, Ե., «Նաիրի», 2013, 256 էջ։


== Ծանաթագրություններ ==
Պրիբուգսկոե (գյուղ, Ժովտնևի շրջան)

Անվան այլ կիրառումների համար տե՛ս՝ ՊրիբուգսկոեՊրիբուգսկոե (ուկրաիներեն՝ Прибузьке), գյուղ Ուկրաինայի Նիկոլաևի մարզի Վիտովսկի շրջանում։ Հիմնադրվել է 1933 թվականին։
2001 թվականի տվյալներով Պրիբուգսկոե գյուղում բնակվում էր 1 440 մարդ։ Բնակավայրը զբաղեցնում է 0,155 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիլ Դոֆֆ

Նիլ (Նել) Դոֆֆ (հոլ.՝ Neel Doff), իրական անունը՝ Գ. Սերիժյե, հունվարի 27, 1858(1858-01-27), Buggenum - հուլիսի 14, 1942(1942-07-14), Իքսել, Բրյուսել, Բելգիա), նիդերլանդական ծագմամբ բելգիացի գրող և թարգմանչուհի։
Ռեալիզմի և պրոլետարական գրականության ներկայացուցիչ է։ Հիմնականում ստեղծագործել է ֆրանսերեն։


== Կենսագրություն ==
Ծնվել է բազմազավակ ընտանիքում։ Մանուկ հասակում ապրել է ծայրահեղ աղքատության մեջ։ Հաճախ գումար վաստակելու նպատակով ընտանիքի հետ գաղթել է, այդ թվում՝ Ամստերդամ, Անտվերպեն և Բրյուսել։ Գումար վաստակել է՝ որպես բնորդուհի հանդես գալով բելգիացի հայտնի գեղանկարիչների և քանդակագործների մոտ, ինչպիսիք են Ֆելիսիեն Ռոփսը և Ջեյմս Էնսորը։
Կյանքի մեծ մասը բնակվել է Բրյուսելի մոտակայքում։ Առաջին ամուսինը եղել է «La Société nouvelle» թերթի գլխավոր խմբագիր Ֆեռնան Բրոեզը, իսկ երկրորդը՝ Անտվերպենից հայտնի դատապաշտպան Ժորժ Սերիգերը, որը Բելգիայի մշակույթի հայտնի գործիչների շրջանում ունեցել է առաջադեմ հայացքներ։ Ամուսինների շնորհիվ Նիլ Դոֆֆը ծանոթացել է այնպիսի մտավորական մարդկանց հետ, որոնք ունեին սոցիալիստական գաղափարներ։
Պատանեկության և երիտասարդության տպավորությունները, աշխատավորների և աղքատ մարդկանց հետ հանդիպումներն արտացոլվել են նրա ստեղծագործություններում։
Իր անդրանիկ գրքում՝ «Jours de Famine et de Dresse» (1911, հայերեն՝ «Սովի և աղետի օրեր»), Նիլ Դոֆֆը նկարագրել է մի աղջկա պատմություն, որն զբաղվում է մարմնավաճառությամբ՝ կրտսեր եղբայրներին և քույրերին օգնելու նպատակով։ Դրան հաջորդում են «Keetje» (1919) և «Kettje Trottin» (1921) գրքերը, որոնք եզրափակում են ինքնակենսագրական եռերգությունը։ Գրողը շարունակել է ստեղծագործել, նիդերլանդերենից ֆրանսերեն թարգմանություններ է կատարել։
Շատերը նրա ստեղծագործությունները շփոթում են Էմիլ Զոլայի վեպերի հետ։ Բացի այդ, Նիլ Դոֆֆին անվանել են «Հյուսիսի Դոստոևսկի»։
1911 թվականին առաջադրվել է Գոնկուրյան մրցանակի, բայց այն բաժին է ընկել Ալֆոնս դը Շատոբրիանին։ Նիլ Դոֆֆի ստեղծագործությունների մեծ երկրպագու է եղել Լորան Թայադը։
Մահացել է Երկրորդ համաշխարհային պատերազմի տարիներին երիկամային անբավարարությունից։ Թաղվել է Բրյուսելի արվարձան Իքսելի գերեզմանատանը։


== Ընտրյալ ստեղծագործություններ ==
Jours de famine et de détresse (1911)
Michel (1922)
Angelinette (1923)
Campine (1926)
Elva, suivi de Dans nos bruyères (1929)
Une fourmi ouvrière (1931)
Quitter tout cela, suivi de Au jour le jour (1937)


== Ծանոթագրություններ ==


== Արտաքին հղումներ ==
Կենսագրություն(նիդեր.)
Neel Doff(նիդեր.)
Օրդու (այլ կիրառումներ)

Օրդու, կարող է վերաբերել՝

Օրդու - Օրդու նահանգի նավահանգստային մայրաքաղաքը
Օրդու - Թուրքիայի նահանգներից մեկն է, գտնվում Սև ծովի ափին
Կուրնա (լիճ)

Կուրնա կամ  Կուրնաս  (հուն․՝ λίμνη Κουρνά), Կրետե կղզու ամենամեծ քաղցրահամ լիճը։ Գտնվում է Լեֆկա - Օրի լեռնաշղթայի արևելյան լանջին, Հանեա քաղաքից 48 կմ դեպի հարավ - արևելք։ Լճի շրջագիծը մոտ 3.5 կմ է, մակերեսը՝  1.2 քառակուսի կիլոմետրից մի փոքր ավելի, առավելագույն խորությունը` 25 մետր։ Լճի հատակը ծովի մակարդակից ցածր է 3 մետր։ Լճից հոսում է Արմիրոս գետը։
Միջնադարում լիճը կրել է Կորեսիա (անգլ.՝ Koresia lake, հուն․՝ Λιμνη Κορησσία) անվանումը, քանի որ մոտակայքում եղել է Աթենաս Կորեսիացուն նվիրված տաճարը։ Ներկայիս անվանումը արաբերենից թարգմանվում է «լիճ»։ Լիճն ընդգրկված է եվրոպական բնապահպանական «Natura 2000» ծրագրում։ Այստեղ բազմանում են կրիաներ։
Լճից հարավ՝ Կերատիդա կոչվող վայրում է գտնվում Կուրնա քարանձավը, որը հայտնաբերվել է 1961 թվականին։ Քարանձավն
ունի մի քանի մուտք։


== Ծանոթագրություններ ==


== Արտաքին հղումներ ==
Կուրնաս (անգլ.)
Մ.թ.ա. 336


== Դեպքեր ==


== Ծնունդներ ==


== Մահեր ==
Imagine Dragons-ի սկավառակագրություն

«Imagine Dragons» ամերիկյան ռոք խմբի սկավառակագրությունը բաղկացած է 3 ստուդիական ալբոմներից, 4 համերգային ալբոմներից, 9 մինի ալբոմներից (EP), 23 սինգլներից և 12 տեսահոլովակներից։
2009 թվականի սեպտեմբերին խումբը թողարկել է իր դեբյուտային մինի ալբոմը համանուն անվանումով։ 2010 թվականի հունիսին և 2011 թվականի մարտին դուրս են եկել հետևյալ երկու խմբերը՝  «Hell and Silence» и «It's Time»: Իրենց չորրորդ մինի ալբոմը, «Continued Silence», խմբին առաջին անգամ բերեց առևտրային հաջողություն և հասել է 40-րդ հորիզոնականին Billboard 200  չարթում։ Խմբի առաջին սինգլը՝ «It's Time», թողարկվել է համանուն EP-ից, որպես հիմնական և գրավել է 15-րդ տեղը Billboard Hot 100 չարթում նրանից հետո, երբ Միացյալ Նահանգներում վաճառվել է ավելի քան 3 միլիոն օրինակ։
2012 թվականի սեպտեմբերին դուրս է եկել խմբի դեբյուտային ստուդիական ալբոմը՝ «Night Visions»: Նա հասել է երկրորդ դիրքին Billboard 200-ում  և գլխավորել է  Top Alternative Albums  ու Top Rock Albums չարթերը։ «It's Time-ի» հետ միասին ալբոմի մեջ մտել են «Radioactive» և «Demons» սինգլները։ Նրանցից առաջինը հասել է Billboard Hot 100-ի երրորդ հորիզոնականին և ԱՄՆ-ում վաճառվել է 7,7 միլիոն օրինակ, նաև դառնալով հիթ տարբեր երկրներում, ինչպիսին են Ավստրալիան, Գերմանիան, և Շվեդիան։ «Demons» հասել է Billboard Hot 100-ի վեցերորդ հորիզոնականին և ԱՄՆ-ում վաճառվել է 4,1 միլիոն օրինակ։


== Ալբոմներ ==


=== Ստուդիական ալբոմներ ===


=== Համերգային ալբոմներ ===


== Մինի ալբոմներ (EP) ==


== Սինգլներ ==


=== Որպես գլխավոր կատարող ===


=== Պրոմո սինգլներ ===


== Այլ երգեր, որոնք մտել են չարթեր ==


== Հյուրական ելույթներ ==


== Երաժշտական տեսանյութեր ==


== Ծանոթագրություններ ==


== Արտաքին հղումներ ==
Խմբի պաշտոնական կայք
Ալեքսանդր Կոլչակ

Ալեքսանդր Վասիլևիչ Կոլչակ (ռուս.՝ Александр Васильевич Колчак, նոյեմբերի 4 (16), 1874, Ալեքսանդրովսկոյե, Սանկտ Պետերբուրգ, Ռուսական կայսրություն - փետրվարի 7, 1920(1920-02-07), Իրկուտսկ, Խորհրդային Ռուսաստան), ռուս բևեռախույզ, Ռուսական կայսրության նավատորմի ծովակալ (1917)։ Ծառայել է Ծովային գլխավոր շտաբում։ Առաջին համաշխարհային պատերազմի ժամանակ եղել է Բալթիական նավատորմի օպերատիվ շտաբի պետ, 1916 թվականից՝ Սևծովյան նավատորմի հրամանատար։ Պայքարել է 1917 թվականի Փետրվարյան հեղափոխության դեմ։ 1918 թվականի նոյեմբերի 18-ին Օմսկում հաստատել է ռազմական կառավարություն (մինչև 1920 թվականի հունվարի 4-ը), որը կրել է Համառուսաստանյան ժամանակավոր կառավարություն անվանումը։ Սպիտակ շարժման մյուս առաջնորդների կողմից ստացել է «Համառուսաստանյան ռազմածովային ուժերի գերագույն գլխավոր հրամանատար» տիտղոսը։
Շուրջ մեկուկես տարի միջազգային հանրության կողմից ճանաչվել է որպես երկրի իրավական առաջնորդը։ Այնուամենայնիվ, չի կարողացել ամբողջապես իր շուրջը միավորել հակաբոլշևիկյան բոլոր ուժերին։ Կոլչակը հրաժարվում էր ինքնավարություն տալ էթնիկական փոքրամասնություններին, ինչպես նաև կտրականապես դեմ էր հակաբոլշևիկյան ձախ թևի հետ համագործակցելուն, միևնույն ժամանակ ապավինելով արտաքին ուժերի օգնությանը։ Սպիտակգվարդիականների պարտությունից հետո, եղել է անկախ զորամիավորումների դավադրության զոհը, որոնք նրան հանձնում են տեղական բոլշևիկյան մարմիններին։
Գնդակահարվել է 1920 թվականին։


== Ծանոթագրություններ ==
Ալամոզավր

Ալամոզավր (լատ.՝ Alamosaurus), մողեսազավրերի տեսակին պատկանող դինոզավրեր, որոնք մտնում են զաուրոպոդների ինֆրակարգի մեջ։ Այս տեսակի դինոզավրերը ներառում են միայն մեկ տեսակ՝ Alamosaurus sanjuanensis տեսակը։ Նրանք ապրել են Կավճային դարաշրջանում (մոտավորապես 70-65 միլիոն տարի առաջ) Հյուսիսային Ամերիկայում։ Նրանք ունեին մինչև 21 մետր երկարությունը և կշռում էին 30 տոննա։ Ալամոզավրը, ինչպես նաև այլ զաուրոպոդներ, ունեին երկար պարանոց և ոչ այդքան կարճ պոչ։


== Դասակարգում ==
Ալամոզավրերրը հաստատականորեն պատկանում են Titanosauria-ների խմբին։ Բայց նրա տեսակային կապերը այս խմբի հետ դեռևս պարզ չեն։ Որոշները նրանց դասակարգել են Opisthocoelicaudia տեսակին, Opisthocoelicaudinae-ների ենթաընտանիքին՝ Saltasauridae-ների ընտանիքին։
Ըստ որոշ աղբյուրների, Ալամոզավրերը քույր տեսակները Pellegrinisaurusն են, և նրանք չեն մտնում Saltasauridae-ների ընտանիքի մեջ։ Որոշ գիտնականներ նշում են Ալամոզավրերի Neuquensaurus և Trigonosaurus տեսակների հետ նմանությունների մասին։


== Ծանոթագրություններ ==


== Գրականություն ==
Palmer, D., ed (1999). The Marshall Illustrated Encyclopedia of Dinosaurs and Prehistoric Animals. London։ Marshall Editions. p. 133. ISBN 1-84028-152-9.
Gilmore, C.W. 1922. A new sauropod dinosaur from the Ojo Alamo Formation of New Mexico. Smithsonian Miscellaneous Collections. 72(14)։ 1-9.
Gilmore, C.W. 1946. Reptilian fauna of the North Horn Formation of central Utah. U.S. Geological Survey Professional Paper. 210-C։29-51.
Lehman, T.M. & Coulson, A.B. 2002. A juvenile specimen of the sauropod Alamosaurus sanjuanensis from the Upper Cretaceous of Big Bend National Park, Texas. Journal of Palaeontology. 76(1)։ 156—172.
Wilson, J.A. 2002. Sauropod dinosaur phylogeny։ critique and cladistic analysis. Zoological Journal of the Linnean Society. 136։ 217—276.
Upchurch, P., Barrett, P.M. & Dodson, P. 2004. Sauropoda. In։ Weishampel, D.B., Dodson, P., & Osmolska, H. (Eds.) The Dinosauria (2nd Edition). Berkeley։ University of California Press. pp. 259–322.


== Արտաքին հղումներ ==
Dinosavry.narod.ru — Ալամոզավր
Փոքրիկ արքայադուստր (ֆիլմ)

«Փոքրիկ արքայադուստրը» (անգլ.՝ A Little Princess), ռեժիսոր Ալֆոնսո Կուարոնի ֆիլմը, Ֆրենսիս Բյոռնետի համանուն ստեղծագործության էկրանավորումը։ Ֆիլմը թույլատրվում է բոլոր տարիքների երխաների դիտման համար։


== Սյուժե ==
Սառան ապրում է որպես արքայադուստր Հնդկաստանում իր սիրելի հոր հետ, բայց նա զորակոչվում է զինվորական ծառայության, և հայրը Սառային տանում է Նյու Յորք՝ մասնավոր պանսիոն, որտեղ հավատացնում են, որ աղջիկը շրջապատված կլինի դաստիարակների և ուսուցիչների հոգատարությամբ։ Տնօրենի համար կենսուրախ Սառան հանգստությունը խռովող է։ Սակայն աղջիկը մխիթարվում է այն մտքով, որ իր հոր համար ինքը միշտ մնալու է փոքրիկ արքայադուստր։ Խիզախությունը, բարությունն ու երևակայությունը Սառային թույլ են տալիս հաղթահարել բոլոր ձախորդություններն ու օգնել նրանց, ովքեր ապրում են իր կողքին։


== Դերերում ==


== Երաժշտություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
«Փոքրիկ արքայադուստրը»(անգլ.) ֆիլմը Internet Movie Database կայքում
Զազա Ջանաշիա

Զազա Զուրաբովիչ Ջանաշիա (վրաց.՝ ზაზა ზურაბის ძე ჯანაშია, փետրվարի 10, 1976(1976-02-10), Զուգդիդ), վրացի ֆուտբոլիստ, հարձակվող։
Ջանաշիան իր կարիերայի լավագույն տարիներն անցկացրել է մոսկովյան «Լոկոմոտիվի» կազմում։ 1997-2001 թվականների ընթացքում Զազան հադնես է եկել Վրաստանի ազգային հավաքականի կազմում։


== Ակումբային կարիերա ==
1996 թվականին 20-ամյա Ջանաշիան պայմանագիր է կնքել ռուսական «Լոկոմոտիվ»-ի հետ։ Ռուսական թիմի կազմում Զազա Ջանաշիան հանդես է եկել մինչև 2001 թվականը՝ դառնալով Ռուսաստանի քառակի գավաթակիր։ Թիմի կազմում իր վերջին գոլը Ջանաշիան խփել է 2001 թվականի հունիսի 20-ին՝ Ռուսաստանի գավաթի խաղարկության եզրափակչի խաղում։
2002 թվականին Ջանաշիան վարձակալական հիմունքներով տեղափոխվել է թբիլիսյան «Լոկոմոտիվ», որի կազմում անցկացրել է մեկ մրցաշրջան։
2004 թվականին Զազա Ջանաշիան տեղափոխվել է ռուսական «Բալտիկա», որի կազմում էլ ավարտել է իր կարիերան։


== Միջազգային կարիերա ==
Վրաստանի ազգային հավաքականի կազմում Ջանաշիան իր դեբյուտը նշել է 1997 թվականի հունիսի 7-ին՝ Մոլդովայի հավաքականի դեմ խաղում։


== Ձեռքբերումներ ==
Ռուսաստանի փոխչեմպիոն - 1999, 2000, 2001
Ռուսաստանի գավաթակիր - 1996, 1997, 2000, 2001


== Ծանոթագրություններ ==


== Արտաքին հղումներ ==
Էջը national-football-teams.com կայքում
Ուսամա բեն Լադեն

Ուսամա բեն Մոհամեդ բեն Աուատ բեն Լադեն (արաբ․՝ أسامة بن محمد بن عوض بن لادن‎‎), մարտի 10, 1957(1957-03-10)[…], Ալ-Ռիադ, Սաուդյան Արաբիա - մայիսի 2, 2011(2011-05-02)[…], Osama bin Laden's compound in Abbottabad, Աբոթաբադ, Պակիստան), հայտնի նաև որպես՝ Ուսամա բեն Լադեն կամ Օսամա բեն Լադեն, «Ալ-Քաիդա» ահաբեկչական կազմակերպության հիմնադիրներից է, հայտնի է 2001 թ. սեպտեմբեր 11-ին Նյու Յորքում իրականացված հարձակումների (9-11) և բազմազան այլ ահաբեկչական գործողությունների կասկածյալ։


== Կենսագրություն ==
Ուսամա Բեն Լադենը ծնվել է 1957 թվականի մարտի 10-ին Սաուդյան Արաբիայի Ջիդդա քաղաքում։ Եղել է միլիարդատեր Մուհամմեդ բեն Լադենի 17-րդ զավակը։ 1968 թվականին ընդունվել է Al Thagher Model School դպրոց, իսկ 1976 թվականին՝ Ջիդդայի Աբդ ալ Ազիզ թագավորի անվան համալսարան, որտեղ ուսումնասիրել է տնտեսագիտություն և պետական կառավարում։ Համալսարանում սովորելու ժամանակ Բեն Լադենը ծանոթացել է շեյխ Աբդալլահ Ազամի հետ, որի հետ ստեղծել է «Մաքթաբ ալ Խադամաթ» կազմակերպությունը։ Նպատակը արաբների հավաքագրումն էր՝ Աֆղանստանում սովետական զորքերի դեմ կռվելու համար։ 1988 թվականին Բեն Լադենը ստեղծում է «Ալ Կաիդա» (արաբերեն՝ բազա) կազմակերպությունը։ Բեն Լադենն ամուսնացած է եղել 5 անգամ։ Առաջին անգամ ամուսնացել է 1975 թվականին իր հորեղբոր աղջկա հետ, այնուհետ՝ ևս 3 կնոջ հետ։ Զավակների թիվը անհայտ է, տարբեր տվյալներով՝ ունեցել է 12–24 երեխա։ Ըստ ԱՄՆ զինված ուժերի տարածած պաշտոնական հաղորդագրության՝ սպանվել է 2011 թվականկ մայիսի 2-ի առավոտյան Պակիստանի մայրաքաղաք Իսլամաբադից 100 կմ հեռավորության վրա գտնվող Աբոտաբատ քաղաքում, ամերիկացի զինվորների իրականացրած հատուկ գործողությունների ժամանակ։


== Ծանոթագրություններ ==
Սփոյլեր

Սփոյլեր (անգլ.՝ to spoil «փչացնել»), ժամանակից շուտ հայտնած կարևոր սյուժետային տեղեկություն, որը քանդում է հեղինակի կողմից ստեղծած ինտրիգը, չի թողնում այն ինքնուրույն վերապրել, և, հետևաբար, զրկում է ընթերցողին/դիտորդին/խաղացողին սյուժեից հաճույքի մի մասից, ինչի արդյունքում նաև փչացնում է տպավորությունը։
Մի քանի ֆիլմեր սկսվում կամ ավարտվում են սփոյլերների անթույլատրելիության մասին նախազգուշացումով։ Օրինակ, «Սատանուհիներ» (1954) ֆիլմն ավարտվում է խնդրանքով. «Մի՛ նմանվեք սատանուհիներին։ Մի՛ զրկեք ձեր ընկերներին հաճույքից, որը կարող է հետաքրքրություն առաջացնել այս ֆիլմի նկատմամբ։ Մի՛ պատմեք նրանց այն, ինչ տեսել եք։ Շնորհակալություն ձեզ նրանց անունից»։
Առաջիններից մեկը, որը օգտագործել է այս տերմինը եղել է Դուգլաս Քենին իր «Սփոյլերներ» հոդվածում, որը հրատարակվել է 1971 թվականին «National Lampoon» ամսագրում։


== Իրավաբանական կողմ ==
Մի քանի ֆիլմերի ստեղծման ընթացքում նկարահանման մասնակիցների հետ սյուժեին վերաբերյալ տեղեկության չբացաձայման մասին համաձայնություն է կնքվում։ Հայտնի են դատաքննություններ այդ համաձայնությունների խախտման արդյունքում (այդպես, Սթիվեն Սփիլբերգը դատավիճել է դերասաններից մեկի հետ, որը նկարահանվել է նրա «Ինդիանա Ջոնսը և բյուրեղապակյա գանգերի թագավորությունը» ֆիլմում և պատմել մամուլին նրա ֆաբուլան)։


== Ծանոթագրություններ ==


== Արտաքին հղումներ ==
«Spoilers Don’t Spoil Anything»
Սպոյլերներ - Նյու Յորք Թայմս.
Դաբլագոմ

Դաբլագոմ (վրաց.՝ დაბლაგომი), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 40 մետր բարձրության վրա։ Շրջկենտրոն Սամտրեդիայից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 895 մարդ։


== Ծանոթագրություններ ==
Սուս (այլ կիրառումներ)

Սուս անունը կարող է վերաբերել

Սուս՝ գյուղ Արցախի Հանրապետության Քաշաթաղի շրջանում, ընդգրկված է Սուս համայնքի կազմում (գտնվում է Ադրբեջանի զինված ուժերի վերահսկողության ներքո),
Սուս՝ համայնք Արցախի Հանրապետության Քաշաթաղի շրջանում, ներառում է նաև Սուս գյուղը,
Սուս՝ քաղաք Թունիսի նույնանուն վիլայեթում։Նաև՝

Ներքին Սուս՝ գյուղ Արցախի Հանրապետության Քաշաթաղի շրջանում, ընդգրկված է Սուս համայնքի կազմում (գտնվում է Արցախի Հանրապետությունում տեղակայված Ռուսաստանի Դաշնության զինված ուժերի խաղաղապահ զորակազմի վերահսկողության ներքո)։
Դեդե

Դեդե, լեռ լեռնային Կիլիկիայում Անտիտավրոս լեռնահամակարգում, Կեսարիա քաղաքից արևմուտք, Բինբողա լեռնաշղթայի Մադեն լեռան մոտ Ղ. Ալիշյանը հիշատակել է Տերե-տաղ, իսկ «Կիլիկիա» աշխատության մեջ՝ Տետե։


== Ծանոթագրություններ ==
(1565) Լեմետր

(1565) Լեմետր (անգլ.՝ Lemaitre), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1948 թվականի նոյեմբերի 25-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 2,392231 ա. մ., առավելագույնը մոտենում է 1,5588 ա. մ. հեռավորության վրա և հեռանում 3,2257 ա. մ.։ Արեգակի շուրջ մեկ ամբողջական պտույտ է կատարում 1351,46 երկրային օրվա ընթացքում, իր ուղեծրով շարժվելով միջինում 0,266379 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,47° անկյուն։
Լեմետր աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1565) Լեմետր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դեմյանկովցի

Դեմյանկովցի (ուկրաիներեն՝ Демянківці), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Դեմյանկովցի գյուղում բնակվում էր 521 մարդ։ Բնակավայրը զբաղեցնում է 1,62 կմ² տարածք։ Բնակչության խտությունը կազմում էր 321,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դուն կլոր

Դուն կլոր, բոշխազգիների (Cyperaceae) ընտանիքի բազմամյա, երկշաքիլավոր մոլախոտ; Այն խոնավասեր է և ջրի նկատմամբ այնքան զգայուն, որ իր ցողուններն արձակում և մոլուտներ է կազմում դաշտի միկրոռելիեֆի ցածրադիր տարածություններում, ուր երկար ժամանակով ջուր է հավաքվում։


== Նկարագրություն ==
Նոր ծլող բույսի ստորգետնյա ցողունն աճի սկզբնական շրջանում ուղղահայաց ուղղություն ունի։ Հասնելով մինչև 15-20 սմ խորության՝ ստորգետնյա ցողունի միջհանգույցները կարճանում են և աճի խթանիչների ազդեցության տակ ցողունը ծռվում է՝ ընդունելով վերընթաց ուղղություն։ Այդ փռվածքի հանգույցները հաստանալով վեր են ածվում կլոր, երկարավուն պալարների, որոնք իրենց վրա կրում են հաստ մազարմատներ։ Դրանք ծառայում են պալարն ու բույսը սնելու համար։ Կազմավորվելուց հետո պալարը մինչև ձմեռումը մեծ քանակությամբ սննդանյութեր է կուտակում և հաջորդ տարվա վաղ գարնանը առաջացնում է ստորգետնյա և վերգետնյա նոր ցողուններ։ Ստորգետնյա ցողունները աճում են հորիզոնական, թեք կամ ուղղահայաց ուղղությամբ։ Մեր պայմաններում ցողուններն հասնում են մինչև 40 սմ բարձրության։ Դրանք եռակող են, ողորկ։ Տերևները գծային են, հարթ ու գորշ։ Ծաղկափթթությունը հուրան է և կազմում է հասկափնջերի մի ամբողջ խմբավորում։ Սերմերը մանր են և մեծ մասամբ աղբոտում են առվույտի սերմնանյութը, ինչպես նաև ոռոգվող ու վատ ոռոգման հետևանքով գերխոնավացած ու ճահճացող հողատեսքերը։ Բույսը ծաղկակիր ցողուն առաջացնում է ծլելու տարին;


== Ծանոթագրություններ ==
Պուստոմիտի (քաղաք, Ուկրաինա)

Անվան այլ կիրառումների համար տե՛ս՝ ՊուստոմիտիՊուստոմիտի (ուկրաիներեն՝ Пустомити), քաղաք Ուկրաինայի Լվովի մարզի Պուստոմիտիի շրջանում, շրջկենտրոն։ Հիմնադրվել է 1410 թվականին։
Չճշտված տվյալներով Պուստոմիտի քաղաքում բնակվում էր 9 762 մարդ։ Բնակավայրը զբաղեցնում է 11,27 կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2013-07-27 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բելկինո (գյուղ, Գագարինսկի շրջան)

Անվան այլ կիրառումների համար տե՛ս՝ ԲելկինոԲելկինո (ռուս.՝ Белкино), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7953) Կավագուչի

(7953) Կավագուչի (անգլ.՝ Kawaguchi), աստերոիդ աստերոիդների հիմնական գոտում։ Հայտնաբերվել է 1993 թվականի մայիսի 20-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,381805 ա. մ., առավելագույնը մոտենում է 1,9319 ա. մ. հեռավորության վրա և հեռանում 2,8317 ա. մ.։ Արեգակի շուրջ մեկ ամբողջական պտույտ է կատարում 1342,63 երկրային օրվա ընթացքում, իր ուղեծրով շարժվելով միջինում 0,26813 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7953) Կավագուչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլլա Էստենսե

Վիլլա Էստենսե (իտալերեն՝ Villa Estense), քաղաք Իտալիայում՝ Վենետո մարզի Պադովա գավառում։
Բնակչությունը՝ 2.423 մարդ։ Բնակչության միջին խտությունը 151 մարդ/կմ²։ Զբաղեցնում է 16 կմ² տարածք։ Փոստային ինդեքս՝ 35040։ Հեռախոսային կոդ՝ 0429։


== Ծանոթագրություններ ==
Շաքի (այլ կիրառումներ)

Շաքի անվանումը կարող է վերաբերել՝

Շաքի (քաղաք) - քաղաք Ադրբեջանում
Շաքի (Կարսի գավառ) - գյուղ Ռուսական կայսրության Կարսի մարզում
Շաքի (Սյունիքի մարզ) - գյուղ Հայաստանի Սյունիքի մարզում
Շաքի (գետ) - գետ Հայաստանում, Որոտանի վտակը
Շաքիի ջրաէլեկտրակայան - ջրային էլեկտրակայան Շաքի գետի վրա
Շաքիի ջրվեժ - ջրվեժ Հայաստանում, Որոտան գետի վրա
Շաքի-Զաքաթալայի տնտեսական շրջան - տնտեսական շրջան Ադրբեջանում
Շաքիի շրջան - վարչական շրջան Ադրբեջանում
Շաքիի խանություն - իրանական խանություն ներկայիս Ադրբեջանի տարածքում
Բոմի երկրամաս

Բոմի երկրամաս (անգլ.՝ Bomi County) երկրամասի կարգավիճակ ունեցող վարչական միավոր Լիբերիայի Հանրապետության հյուսիս-արևմուտքում։ Ունի 1,932 կմ² տարածք և 84,119 բնակչություն (2008 թ.)։


== Շրջանները ==
Երկրամասը ներառւմ է 4 շրջաններ։

Դևոին շրջան
Կլայ շրջան
Մեսսա շրջան
Սենջեհ շրջան


== Հղումներ ==
Bomi County Profile (DOC)
Voting Among the Ruins Archived 2006-07-19 at the Wayback Machine.
Liberia: Bomi County Launches "Operation Breakthrough"
Place name codes
Մյասկովկա

Մյասկովկա (ուկրաիներեն՝ Мясківка), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Մյասկովկա գյուղում բնակվում էր 14 մարդ։ Բնակավայրը զբաղեցնում է 2,04 կմ² տարածք։ Բնակչության խտությունը կազմում էր 6,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բենջամեն Հոֆ

Բենջամեն Հոֆ (անգլ.՝ Benjamin Hoff, 1946, Օրեգոն, ԱՄՆ), ամերիկացի գրող, լուսանկարիչ, երաժիշտ, կոմպոզիտոր։ Նրա բազմաթիվ գրքեր նվիրված են փիլիսոփայական թեմային։


== Կենսագրություն ==
Բենջամեն Հոֆը ծնվել և միջնակարգ կրթությունն  ստացել է ԱՄՆ Օրեգոն նահանգում, ինչից հետո մեկնել է Պորտլենդ և ընդունվել ճարտարագիտական ինստիտուտ։ Դրանից հետո նա ընունվել է Գեղարվեստի թանգարանի դպրոց (ներկայում՝ Արվեստի խաղաղօվկիանոսյան Հյուսիս-Արևմուտք քոլեջ) Պորտլենդում։ Դրանից բացի Հոֆը սովորել է նաև ճարտարապետություն, երաժշտություն, գրաֆիկակակն դիզայն  և ուսումնասիրել ասիական մշակույթներ։
Նախքան գրական գործունեությունն սկսելը Բենջամեն Հոֆն աշխատել է որպես ռեստավրատոր, սանիտար, երգիչ, ֆոտոթղթակից և երգերի հեղինակ։ 2006 թվականին Հոֆն իր կայքում տպագրել է հոդված «Farewell to Authorship» («Մնաս բարով, Հեղինակություն») խորագրով։ Այդ հոդվածում նա քննադատել է արդյունաբերական մակարդակով գիրք տպագրելու դեմ և հայտարարել գրական գործունեության դադարեցման մասին։ Դրանից հետո սկսել է զբաղվել լրագրողությամբ։ 2010 թվականին Բենջամեն Հոֆն սկսել է իր կայքում վարել նամակագրություն Օրեգոն նահանգի պատմական միության աշխատակիցների հետ։
Բենջամեն Հոֆն ընդգրկվել է Ամերիկայի ամենահայտնի մարդկանց ցուցակում և 215 երկրների այն 55000 մարդկանց շարքում, որոնք ներառվել են «Ով ով է աշխարհում» ցուցակում։


== Հոբբի ==
Բենջամեն Հոֆը նվագում է դասական կիթառ և հորինում երաժշտություն։ Նա զգալի ժամանակ է հատկացնում նաև դաոսական յոգային, տայցզիցյուանին, դաոսական թենիսին և այլն։


== Մատենագիտություն ==
Բենջամեն Հոֆը գրել է հինգ գիրք՝ «The Way to Life» (1981), «The House on the Point» (2002), «The Singing Creek Where the Willows Grow: The Rediscovered Diary of Opal Whiteley» (1986), «Վինի Թուխի դաոն» (2004) և նրա սիքվելը՝ «Դնչիկի դեն» (1992)։ Վերջինս Հոֆի ամենահայտնի գիրքն է։ Այն պատմում է Դնչիկի հավատալիքների մասին։ «Վինի Թուխի դաոն» և «Դնչիկի դեն» գրքերում Հոֆը Միլնի հերոսների միջոցով գիտահանրամատչելի կերպով բացատրում է դաոսականության փիլիսոփայությունը։ Ընդ որում՝ Միլնի տեքստը ձևափոխված է։


== Մրցանակներ և ձեռքբերումներ ==
1988 թվականին Հոֆն արժանացել է Ամերիկյան գրքային մրցանակի «The Singing Creek Where the Willows Grow» գրքի համար։
«Թուխի դաոն» և «Դնչիկի դեն» գրքերը դարձել են լավագույն բեսթսելլերներ «The New York Times» պարբերականի վարկածով։ Ընդհանուր առմամբ վաճառվել է «Թուխի դաոն» գրքի մեկ միլիոն օրինակ։
«The Singing Creek Where the Willows Grow: The Rediscovered Diary of Opal Whiteley» կենսագրական գիրք է ամերիկացի գրող Opal Whiteley-ի մասին (ծագումով Օրեգոնից)։ «Թուխի դաոն», «Դնչիկի դեն» և «The Singing Creek Where the Willows Grow» ընտրվել են «Quality Paperback Book Club»։


== Ծանոթագրություններ ==


== Արտաքին հղումներ ==
«Բեմջամեն Հոֆի մատենագիտությունը» (անգլերեն)։ worldcat.org։ Արխիվացված օրիգինալից 2013-01-17-ին։ Վերցված է 2013-01-09
Ստարայա Մասկարա

Ստարայա Մասկարա (ռուս.՝ Старая Маскара, բաշկիրերեն՝ Иҫке Масҡары), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 136 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շխերպենզեյլ (համայնք)

Շխերպենզեյլ (հոլ.՝ Scherpenzeel ( արտասանություն)), համայնք Նիդերլանդների Խելդերլանդ մարզում։ Տարածքը 13,81 կմ² է, բնակչությունը՝ 8.954 (2011 թ.)։ Մեկ շնչի տարեկան միջին եկամուտը 12.800 եվրո է։
Կասանո Սպինոլա

Կասանո Սպինոլա  (իտալերեն՝ Cassano Spinola), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1864 մարդ (2008)։ Բնակչության խտությունը՝ 48 մարդ/կմ²։ Տարածքը կազմում է 125 կմ²։ Փոստային ինդեքս՝ 15063։ Հեռախոսային կոդ՝ 0143։
Կոմունայի հովանավորն է Սուրբ Պետրոս Առաքյալը։ Տոնը նշվում է սեպտեմբերի երրորդ կիրակիին հաջորդող երկուշաբթի օրը։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մազրոլ (Ծովափնյա Շարանտի գավառ)

Մազրոլ (ֆր.՝ Mazerolles), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Պոն կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17227։


== Բնակչություն ==
Համայնքի բնակչությունը 2010 թվականին կազմում էր 261 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Մազրոլ (ֆր.)
Սավիմյաե (գյուղ, Միսսո շրջան)

Անվան այլ կիրառումների համար տե՛ս՝ ՍավիմյաեՍավիմյաե (էստ․՝ Savimäe), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 1 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ախալուբան

Ախալուբան (վրաց.՝ ახალუბანი), գյուղ Վրաստանում։ Գտնվում է Շիդա Քարթլի երկրամասի Խաշուրի մունիցիպալիտետում։ Բարձրությունը ծովի մակարդակից կազմում է 800 մետր։ Բնակչությունը՝ 72 մարդ (ըստ 2014 թվականի տվյալների)։ Հեռախոսային կոդ՝ +995:


== Տես նաև ==
Խաշուրի մունիցիպալիտետ
Շիդա Քարթլի


== Ծանոթագրություններ ==
Գորոբովսկի գյուղական խորհուրդ (Բելոպոլսկի շրջան)

Գորոբովսկի գյուղական խորհուրդ  (ուկրաիներեն՝ Горобівська сільська рада), Ուկրաինայի Սումիի մարզի Բելոպոլսկի շրջանում։
2001 թվականի տվյալներով Գորոբովսկի գյուղական խորհրդում բնակվում էր 605 մարդ։ Խորհրդում կա 6 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Յայլյու

Յայլյու (ռուս.՝ Яйлю), գյուղ Ռուսաստանի Ալթայի հանրապետության Տուրոչանսկի շրջանի կազմում։ Մտնում է Արտիբաշ գյուղական բնակավայրի կազմի մեջ։ Ալթայի նահանգի բնական կենսոլորտային արգելոցի կենտրոնական կալվածքն է։


== Աշխարհագրություն և կլիմա ==
Յայլյուն գտնվում է Տելեցկոյե լճի միջին մասի աջ ափին, Յայլինսկայա տեռասում՝ Իլանդա գետի գետաբերանում։ Ֆյոնները, որոնք փչում են Չուլիշմանի հովտից, բարձրացնում են օդի միջին տարեկան ջերմաստիճանը մինչև +3,6 °C չափավոր հարմարավետ արժեքի։ Ֆյոններն այստեղ փչում են տարեկան միջինը 132 օր (Սևաստյանովա, 1991 թվական)։ Այնուամենայնիվ, լճի T-աձև այս ոլորանում վերին տաք քամիները հաճախ հերթափոխվում են Բիյա հովտի կողմից (Արտիբաշից) փչող ցուրտ ստորին քամիներով։ Ամռանը այստեղ խոնավ և զով է (հուլիսի միջին ջերմաստիճանը +16,6 ° C է)։ Տարեկան միջին տեղումները հասնում են 840 մմ-ի։ Առավելագույնը 1115 մմ  գրանցվել է 1961 թվականին։ Բայց նույնիսկ ձմռանը սառնամանիքները շատ չափավոր են (հունվարի միջին ջերմաստիճանը -9,2 °C է)։ Դաժան սառնամանիքները հազվադեպ են։ Բացարձակ նվազագույնը -32°C է։ Գյուղի մոտ ցրտահարություն տեղի է ունենում միջինում հունվարի 20-ին։


== Քամու ռեժիմ ==
Գյուղն ունի իր սեփական եղանակային կայանը։ Արևելյան քամիները գերակշռում են դեպքերի 25%-ում, հարավ-արևելյան քամիները՝ 10%-ում, հյուսիսից՝ 18%-ում, հյուսիս-արևմուտքից՝ 25%-ում։ Հանգստություն է նկատվում դեպքերի 32%-ում։


== Բուսական և կենդանական աշխարհ ==
1937 թվականին այգեպան Դ. Ս. Ռաչկինն այստեղ ստեղծել է Սիբիրում առաջին կենտրոնը՝ բաց ձևով մեծ պտղատու խնձորենի աճեցնելու համար։


== Բնակչություն ==
Բնակչությունը 2010 թվականին գրանցված տվյալներով կազմել է 187 մարդ, 2016 թվականին գրանցված տվյալներով՝ 183 մարդ։


== Ազգային կազմ ==
2002 թվականի մարդահամարի տվյալներով  գյուղում հիմնականում բնակվում են ռուսներ (87%) և ալթայցիներ (13%)։


== Ենթակառուցվածք ==
Ռուսաստանի առաջին դիզելային-արևային էլեկտրակայանը գործարկվել է Յայլյում 2013 թվականի մարտին։ Հիմնական միջնակարգ դպրոցը գտնվում է գյուղում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոսկվա-Պետուշկի (հուշարձան)

«Մոսկվա-Պետուշկի» հուշարձան (ռուս.՝ Памятник «Москва — Петушки»), հուշարձան Ռուսաստանի Դաշնության մայրաքաղաք Մոսկվայում, որը նվիրված է գրող Վենեդիկտ Երոֆեևի կեղծ ինքնակենսագրական պոստմոդեռնիստական «Մոսկվա-Պետուշկի» պոեմի հերոսներին։


== Պատմություն ==
Վենեդիկտ Երոֆեևի կպաշտամունքային «Մոսկվա-Պետուշկի» ստեղծագործության հուշարձանը  տեղադրվել է Մոսկվա քաղաքի Պայքարի հրապարակում գտնվող պուրակում 2000 թվականի մայիսի 11-ին՝ գրողի մահվան 10-րդ տարելիցի կապակցությամբ։
Քանդակագործներ Սերգեյ Մանցերևն ու Վալերի Կուզնեցովը արձանը քանդակել են երկու տարի և ստեղծել են երկու քանդակ։
Արձանը պատկերում է պոեմի գլխավոր հերոս Վենիչկային, որը Մոսկվայում կանգնած է ոճավորված կանգառում և սպասում է Պետուշկի մեկնող գնացքին, ուր նա գնում է իր սիրելիի մոտ։ Սա հարբած տղամարդու կերպար է, որը մի ձեռքով բռնել է կանգառի անունով ցուցանակից, իսկ մյուսով իր կրծքին է սեղմում սիրելիի համար հյուրասիրություններով ճամպրուկը։ Գրանիտե պատվանդանի վրա գրված է. «Չի կարելի վստահել այն մարդու կարծիքին, որը դեռ չի հասցրել ազատվել խումարից»։
Հուշարձանի բաղկացուցիչ մաս է նաև Վենիչկայի սիրեցյալի՝  շիկահեր աղջկա պատկերաքանդակը. նա կանգնած է հրապարակի մյուս կողմում։ Դա նիհար, ոգեշնչված աղջիկ է, որը ձեռքով քաշքշում է երկար հյուսը։ Գրանիտե պատվանդանի վրա գրված է. «Պետուշկիում հասմիկը չի թառամում, և թռչունի երգը չի դադարում»։
Սկզբնապես հուշարձանի այս մասը գտնվում էր Պետուշկիում, սակայն ավելի ուշ տեղափոխվեց Մոսկվա։
Արձանի բացման արարողությունը սկսվել է նրանից, որ գրող-երգիծաբան Իգոր Իրտենևը երեխաներին ընկույզ և պաղպաղակ բաժանեց, ինչպես դա արել էր պոեմի հերոս Վենիչկա Երոֆեևը։


== Ծանոթագրություններ ==


== Արտաքին հղումներ ==
«Памятник Москва-Петушки»։ Վերցված է 2014-08-10
Ծանրամարտի աշխարհի առաջնություն

Ծանրամարտի աշխարհի առաջնություն, այն կազմակերպվում է Ծանրամարտի միջազգային ֆեդերացիայի (IWF) կողմից։ Առաջին մրցույթը, որը տեղի է ունեցել 1891 թվականի մարտին և հաղթել է Էդվարդ Լոուրենս Լևն Անգլիան ներկայացնող մարզիկը։
Մարզիկները մրցում են ընդհանուր 15 քաշային կարգերում (8-ը տղամարդկանց և 7-ը կանանց համար)։

Տղամարդկանց քաշային կարգերը։ 56 կգ, 62 կգ, 69 կգ, 77 կգ, 85 կգ, 94 կգ, 105 կգ և +105 կգ։
Կանանց քաշային Կարգերը։ 48 կգ, 53 կգ, 58 կգ, 63 կգ, 69 կգ, 75 կգ և +75 կգ։


== Առաջնությունները ==


=== Տղամարդիկ ===
Ծանրամարտ մրցաշարերի ընթացքում իրականացվող Ամառային Օլիմպիական խաղերը 1964, 1968, 1972, 1976, 1980 և 1984 թվականների համարվում է որպես ծանր աթլետիկայի Աշխարհի Առաջնությունը համապատասխան։


=== Կանայք ===


=== Համակցված ===


== Բոլոր ժամանակների մեդալների աղյուսակը ==


=== Բազմակի մեդալակիրներ ===
Աղյուսակը ցույց է տալիս նրանց, ովքեր նվաճել է հինգ ոսկե մեդալ և ավելին։


== Աղբյուրներ ==
http://www.iwf.net/competitions/world-championships/


== Ծանոթագրություններ ==
Մալախովո (գյուղ, Բերեզանկայի շրջան)

Անվան այլ կիրառումների համար տե՛ս՝ ՄալախովոՄալախովո (ուկրաիներեն՝ Малахове), գյուղ Ուկրաինայի Նիկոլաևի մարզի Բերեզանկայի շրջանում։
2001 թվականի տվյալներով Մալախովո գյուղում բնակվում էր 322 մարդ։ Բնակավայրը զբաղեցնում է 0,402 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գուրգեն Թադևոսյան

Գուրգեն Տիգրանի Թադևոսյան (հունիսի 20, 1906(1906-06-20), Թիֆլիս, Ռուսական կայսրություն - դեկտեմբերի 18, 1973(1973-12-18), Երևան, Հայկական ԽՍՀ, ԽՍՀՄ), հայ քիմիկոս-օրգանիկ։ Քիմիական գիտությունների դոկտոր (1956), պրոֆեսոր (1957), ՀԽՍՀ ԳԱ թղթակից անդամ (1968): ՀԽՍՀ գիտության վաստակավոր գործիչ (1961):


== Կենսագրություն ==
Գուրգեն Թադևոսյանը ծնվել է 1906 թվականին Թիֆլիսում։ 1929 թվականին ավարտել է Երևանի պետական համալսարանը, 1933 թվականին՝ Հայաստանի պետական մանկավարժական ինստիտուտը։ 1956 թվականից աշխատել է ՀԽՍՀ Գիտությունների ակադեմիայի Նուրբ օրգանական քիմիայի ինստիտուտում, 1959-1973 թվականներին՝ բաժանմունքի վարիչ, 1944-1951 թվականներին՝ ՀԽՍՀ ԳԱ ֆիզմաթ, բնական և տեխնիկական գիտությունների բաժանմունքի գիտական քարտուղար։ 1963-1973 թվականներին եղել է «Հայկական քիմիական ամսագրի» պատասխանատու խմբագիրը։
Աշխատանքները վերաբերում են էթիլենային կապի ռեակցիոնունակության վրա արոմատիկ տեղակալիչների ազդեցությանը։ Վինիլային տիպի քլորիդների ծծմբաթթվային հիդրոլիզով ստացել է բազմակորիզ հիդրոարոմատիկ կետոններ, մորֆինի ածանցյալներ, նոր ալկալոիդներ, տրանկվիլիզատորային հատկությամբ օժտված մի շարք միացություններ։
Մահացել է 1973 թվականին Երևանում։


== Պարգևներ ==
ՀԽՍՀ գիտության վաստակավոր գործիչ, 1961 թ.
Պատվո նշան շքանշան


== Ծանոթագրություններ ==